Vladimir Majder
<s>Vladimir Majder Kurt (Sisak, 1911 — Otočac, jun 1943), student medicine, učesnik Španskog građanskog rata i Narodnooslobodilačke borbe.</s>

<s>Biografija 
Rođen je 1911. godine u Sisku.</s><s>Posle završene osnovne škole i gimnazije, otišao je u Zagreb gde je studirao na Medicinskom fakultetu.</s>

<s>Još kao učenik gimnazije u Sisku, priključio se omladinskom revolucionarnom pokretu i postao član Saveza komunsitičke omladine Jugoslavije (SKOJ).</s><s>Za vreme studija aktivno je učestvovao u studentskom revolucionarnom pokretu 1932. godine primljen u članstvo Komunističke partije Jugoslavije (KPJ).</s><s>Pošto je često odlazio u rodno mesto, služio je kao veza između Zagreba i partijske organizacije u Sisku.</s><s>Takođe je veoma aktivno politički delovao u Sisku i okolini.</s>

<s>Godine 1935, po odluci Partije, otišao je na školovanje u Saovjetski Savez.</s>

<s>Kada je 1936. godine otpočeo građanski rat u Španiji, bio je među prvim jugoslovenskim dobrovoljcima koji su tamo otišli i borili se za odbranu Španske republike.</s><s>Tokom rata u Španiji najpre je bio sekretar partijske ćelije Balkanske čate 12. internacionalne brigade, a kasnije obaveštajni oficir u toj brigadi.</s>

<s>Posle poraza Španske republikanske armije, 1939. godine, zajedno sa drugim borcima Internacionalnih brigada, prešao je u Francusku, gde su bili zatvoreni u koncentracione logore.</s><s>Iz Francuske je uspeo da pobegne i u avgustu 1942. godine je došao u okupiranu Jugoslaviju.</s><s>Odmah po dolasku stupio je Narodnooslobodilačku vojsku.</s>

<s>Nalazio se na funkciji obaveštajnog oficira Treće operativne zone Hrvatske, a kasnije i člana Glavnog štaba NOV i PO Hrvatske.</s><s>Umro je, od pegavog tifusa, juna 1943. godine u Otočcu.</s>

<s>Literatura</s>

<s>Dr Jaša Romano Jevreji Jugoslavije 1941-1945.</s><s>Žrtve genocida i učesnici Narodnooslobodilačkog rata.</s><s>Beograd 1980. godina.</s>

<s>Hrvatski komunisti
Jugosloveni u Španskom građanskom ratu
Jugoslavenski partizani
Jevreji u Narodnooslobodilačkoj borbi
Hrvatski Židovi</s>

